pythainlp/thailaw-v1.0 huggingface dataset:
ที่ นร 1004.1/ว 13                                                         

สํานักงาน ก.พ.

ถนนติวานนท์ จังหวัดนนทบุรี 11000

2 กันยายน 2556

 

เรื่อง     การคัดเลือกบุคลากรภาครัฐเพื่อรับทุนรัฐบาลไปศึกษาวิชา ณ ต่างประเทศ

เรียน    (เวียนกระทรวง กรม หน่วยงานของรัฐ)

สิ่งที่ส่งมาด้วย    1. หลักเกณฑ์ และวิธีดําเนินการคัดเลือกบุคลากรภาครัฐเพื่อรับทุนรัฐบาลไปศึกษาวิชา ณ ต่างประเทศ

            2. ตัวอย่างประกาศรับสมัคร


อื่นๆ -           ด้วยมาตรา 8 (8) แห่งพระราชบัญญัติระเบียบข้าราชการพลเรือน พ.ศ. 2551 บัญญัติให้ ก.พ. มีอํานาจหน้าที่ในการกําหนดนโยบายและออกระเบียบเกี่ยวกับทุนเล่าเรียนหลวงและทุนของรัฐบาลให้สอดคล้องกับนโยบายการบริหารทรัพยากรบุคคลของข้าราชการฝ่ายพลเรือน ตลอดจนจัดสรรผู้รับทุนที่สําเร็จการศึกษาแล้วเข้ารับราชการในกระทรวงและกรมหรือหน่วยงานของรัฐ

          ก.พ. จึงอาศัยอํานาจตามความในมาตราดังกล่าว กําหนดแนวทางการดําเนินการคัดเลือกบุคลากรภาครัฐเพื่อรับทุนรัฐบาลไปศึกษาวิชา ณ ต่างประเทศ สําหรับทุนพัฒนาข้าราชการหรือเจ้าหน้าที่ของรัฐที่ ก.พ. จัดสรรให้ส่วนราชการหรือหน่วยงานของรัฐ ดังต่อไปนี้

                    1. การคัดเลือกบุคลากรภาครับเพื่อรับทุนรัฐบาลไปศึกษาวิชา ณ ต่างประเทศ สําหรับทุนพัฒนาข้าราชการหรือเจ้าหน้าที่ของรัฐที่ ก.พ. จัดสรรให้ส่วนราชการหรือหน่วยงานของรัฐ ให้ดําเนินการตามหลักเกณฑ์ และวิธีดําเนินการคัดเลือกบุคลากรภาครัฐเพื่อรับทุนรัฐบาลไปศึกษาวิชา ณ ต่างประเทศ ตามสิ่งที่ส่งมาด้วย 1 โดยมีตัวอย่างประกาศรับสมัคร ตามสิ่งที่ส่งมาด้วย 2

                    2. กรณีใดที่ไม่อาจดําเนินการตามหลักเกณฑ์ และวิธีดําเนินการคัดเลือกบุคลากรภาครัฐเพื่อรับทุนรัฐบาลไปศึกษาวิชา ณ ต่างประเทศตาม 1 ให้เสนอ ก.พ. พิจารณาเป็นรายกรณี

                    3. ให้หลักเกณฑ์ และวิธีดําเนินการคัดเลือกบุคลากรภาครัฐเพื่อรับทุนไปศึกษาวิชา ณ ต่างประเทศนี้มีผลใช้บังคับตั้งแต่บัดนี้เป็นต้นไป

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและหน่วยงานของรัฐทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - ศูนย์สรรหาและเลือกสรร

โทร. 0 2547 1911, 0 2547 1915

โทรสาร 0 2547 1346
ที่ นร 1008.1/522                                                       

สํานักงาน ก.พ. 

ถนนติวานนท์ จังหวัดนนทบุรี 11000

9 ตุลาคม 2555

 

เรื่อง     ซักซ้อมความเข้าใจเกี่ยวกับการเลื่อนเงินเดือนข้าราชการพลเรือนสามัญ กรณีข้าราชการได้รับแต่งตั้งให้ไปดํารงตําแหน่งต่างประเภท หรือต่างสายงาน หรือต่างระดับ 

เรียน    (เวียนกระทรวง กรม และจังหวัด)

อ้างถึง   หนังสือสํานักงาน ก.พ. ด่วนที่สุด ที่ นร 1008.1/145 ลงวันที่ 31 มีนาคม 2553


อื่นๆ -           ตามหนังสือที่อ้างถึง สํานักงาน ก.พ. ได้ซักซ้อมความเข้าใจเกี่ยวกับการเลื่อนเงินเดือนข้าราชการพลเรือนสามัญตามกฎ ก.พ. ว่าด้วยการเลื่อนเงินเดือน พ.ศ. 2552 และการบริหารวงเงินการเลื่อนเงินเดือน นั้น

          ด้วยปรากฏกว่า เนื้อความของข้อ 4.2 ของหนังสือดังกล่าวมีความคลาดเคลื่อน เป็นผลให้การสั่งเลื่อนเงินเดือนข้าราชการผู้ได้รับการเลื่อนเงินเดือนและได้รับการแต่งตั้งให้ดํารงตําแหน่งต่างประเภท หรือต่างสายงาน หรือต่างระดับ ในวันเดียวกันไม่ถูกต้อง สํานักงาน ก.พ. จึงขอแจ้งแนวปฏิบัติที่ถูกต้อง ดังนี้

          กรณีข้าราชการผู้ใดได้รับการเลื่อนเงินเดือน ณ วันที่ 1 เมษายน หรือ 1 ตุลาคม และได้รับแต่งตั้งให้ดํารงตําแหน่งต่างประเภท หรือต่างสายงาน หรือต่างระดับ โดยมีผลย้อนหลังไปก่อนวันที่ 1 เมษายน หรือ 1 ตุลาคม แล้วแต่กรณี ซึ่งทําให้ "ฐานในการคํานวณ" ที่ใช้ในการเลื่อนเงินเดือนของข้าราชการผู้นั้นเปลี่ยนไป กรณีนี้ให้ถือปฏิบัติตามหนังสือที่อ้างถึง กล่าวคือ ให้ผู้มีอํานาจสั่งเลื่อนเงินเดือนของข้าราชการผู้นั้นโดยให้นําอัตราร้อยละที่ได้รับการเลื่อนตามคําสั่งการเลื่อนเงินเดือนเดิมมาคํานวณเงินที่จะได้เลื่อนโดยใช้ "ฐานในการคํานวณ" ของตําแหน่งประเภท สายงาน และระดับ ตามที่ข้าราชการผู้นั้นได้รับแต่งตั้ง

          ในกรณีที่ส่วนราชการออกคําสั่งเลื่อนเงินเดือนที่แตกต่างจากแนวปฏิบัติข้างต้นนี้ไปแล้ว ขอให้ดําเนินการแก้ไขคําสั่งให้ถูกต้องตามแนวปฏิบัติของหนังสือฉบับนี้

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายวิสูตร ประสิทธิ์ศิริวงศ์)

รองเลขาธิการ ก.พ.

ปฏิบัติราชการแทนเลขาธิการ ก.พ.


อื่นๆ - โครงการปรับระบบค่าตอบแทนฯ

โทร. 0 2547 1363 0 2547 1397 0 2547 1526

โทรสาร 0 2547 1362
ที่ นร 1004/ว 14                                                            

สํานักงาน ก.พ. 

ถนนติวานนท์ จังหวัดนนทบุรี 11000

12 กันยายน 2556

 

เรื่อง     วุฒิที่ ก.พ. กําหนดให้คัดเลือกเพื่อบรรจุบุคคลเข้ารับราชการในปีงบประมาณ พ.ศ. 2557 - พ.ศ. 2558

เรียน    (กระทรวง กรม และจังหวัด)

อ้างถึง   1. หนังสือสํานักงาน ก.พ. ที่ นร 1004/ว 2 ลงวันที่ 12 กุมภาพันธ์ 2556

             2. หนังสือสํานักงาน ก.พ. ที่ นร 1004.1/ว 16 ลงวันที่ 11 ธันวาคม 2551

สิ่งที่ส่งมาด้วย    1. รายชื่อวุฒิที่ ก.พ. กําหนดให้คัดเลือกเพื่อบรรจุบุคคลเข้ารับราชการในปีงบประมาณพ.ศ. 2557 - พ.ศ. 2558

            2. แบบรายงานการคัดเลือกเพื่อบรรจุบุคคลเข้ารับราชการ

            3. คําอธิบายรายละเอียดวุฒิที่ ก.พ. กําหนด


อื่นๆ -           ตามหนังสือที่อ้างถึง 1 แจ้งมติ ก.พ. ให้ส่วนราชการดําเนินการคัดเลือกเพื่อบรรจุบุคคลซึ่งสําเร็จการศึกษาในวุฒิต่าง ๆ ที่ ก.พ. กําหนดเข้ารับราชการเป็นข้าราชการพลเรือนสามัญตามหลักเกณฑ์ วิธีการ และเงื่อนไขที่ ก.พ. กําหนดตามหนังสือที่อ้างถึง 2 สําหรับปีงบประมาณ พ.ศ. 2555 - พ.ศ. 2556 มาเพื่อถือปฏิบัติ ความแจ้งแล้ว นั้น

          บัดนี้ ก.พ. ได้พิจารณามีมติกําหนดให้ส่วนราชการอาจคัดเลือกบรรจุบุคคลซึ่งสําเร็จการศึกษาในวุฒิที่ ก.พ. กําหนดตามสิ่งที่ส่งมาด้วย 1 เข้ารับราชการเป็นข้าราชการพลเรือนสามัญและแต่งตั้งให้ดํารงตําแหน่งต่าง ๆ ในปีงบประมาณ พ.ศ. 2557 - พ.ศ. 2558 ได้ สําหรับวิธีการคัดเลือกนั้น ให้ดําเนินการตามหลักเกณฑ์และวิธีการที่ ก.พ. กําหนดตามหนังสือสํานักงาน ก.พ. ที่ นร 1004.1/ว 16 ลงวันที่ 11 ธันวาคม 2551 ต่อไป โดยบรรจุและแต่งตั้งให้แล้วเสร็จภายในวันที่ 30 กันยายน 2558 และมีรายละเอียดเพิ่มเติม ดังนี้

                    1. วุฒิที่จะคัดเลือกเพื่อบรรจุและแต่งตั้งต้องเป็นคุณสมบัติเฉพาะสําหรับตําแหน่งของตําแหน่งที่จะบรรจุและแต่งตั้ง

                    2. ห้ามส่วนราชการโอนผู้ได้รับคัดเลือกเพื่อบรรจุและแต่งตั้งตามข้อ 1 เป็นเวลาไม่น้อยกว่า 1 ปี 

                    3. เมื่อได้ดําเนินการคัดเลือกเสร็จสิ้นแล้วในแต่ละครั้ง ให้รายงานผลการคัดเลือกเพื่อบรรจุบุคคลเข้ารับราชการไปยังสํานักงาน ก.พ. ทุกครั้งตามแบบรายงานตามสิ่งที่ส่งมาด้วย 2

                    4. ในกรณีที่ส่วนราชการได้ดําเนินการคัดเลือกและขึ้นบัญชีผู้ได้รับการคัดเลือกโดยถูกต้องไว้ก่อนวันสิ้นปีงบประมาณ พ.ศ. 2556 ซึ่งผู้มีรายชื่อดังกล่าวมีวุฒิที่ ก.พ. กําหนดให้คัดเลือกเพื่อบรรจุบุคคลเข้ารับราชการในปีงบประมาณ พ.ศ. 2557 - 2558 ให้ผู้มีอํานาจสั่งบรรจุและแต่งตั้งตามมาตรา 57 ดําเนินการบรรจุและแต่งตั้งผู้ได้รับการคัดเลือกที่เหลืออยู่ดังกล่าวต่อไปได้ตามที่เห็นสมควร

          ทั้งนี้ ส่วนราชการที่จะดําเนินการคัดเลือกควรศึกษาและทําความเข้าใจเกี่ยวกับคําอธิบายรายละเอียดวุฒิที่ ก.พ. กําหนดตามสิ่งที่ส่งมาด้วย 3 เพื่อจะได้ดําเนินการได้อย่างถูกต้องต่อไป

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - ศูนย์สรรหาและเลือกสรร

โทร. 0 2547 1941 - 1946

โทรสาร 0 2547 1954
ที่ นร 1008/ว 15                                                            

สํานักงาน ก.พ.

ถนนติวานนท์ จังหวัดนนทบุรี 11000

19 กันยายน 2556

 

เรื่อง     กฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง (ฉบับที่ 3) พ.ศ. 2556

เรียน     (เวียนกระทรวง กรม และจังหวัด)

สิ่งที่ส่งมาด้วย    1. มาตรฐานกําหนดตําแหน่งสายงานกายอุปกรณ์ ฉบับแก้ไขเพิ่มเติมครั้งที่ 3

            2. กฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง (ฉบับที่ 3) พ.ศ. 2556


อื่นๆ -           ด้วย ก.พ. มีมติปรับปรุงมาตรฐานกําหนดสายงานกายอุปกรณ์ โดยเพิ่มคุณสมบัติเฉพาะสําหรับตําแหน่งให้ต้องได้รับใบอนุญาตเป็นผู้ประกอบโรคศิลปะสาขากายอุปกรณ์ และกําหนดให้เป็นสายงานที่มีสิทธิได้รับเงินประจําตําแหน่งของตําแหน่งประเภทวิชาการ ระดับชํานาญการ และระดับชํานาญการพิเศษ จึงได้ออกกฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง (ฉบับที่ 3) พ.ศ. 2556 และได้ประกาศในราชกิจจานุเบกษา ฉบับกฤษฎีกา เล่ม 130 ตอนที่ 78 ก วันที่ 6 กันยายน 2556 แล้ว รายละเอียดปรากฏตามสิ่งที่ส่งมาด้วย

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งกรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักพัฒนาระบบจําแนกตําแหน่งและค่าตอบแทน

โทร. 0 2547 1000 ต่อ 6656

โทรสาร 0 2547 1437
ที่ นร 1011/ว 16                                                            

สํานักงาน ก.พ. 

ถนนติวานนท์ จังหวัดนนทบุรี 11000

23 กันยายน 2556

 

เรื่อง      การบรรจุบุคคลผู้ซึ่งเคยออกจากราชการเพราะกระทําผิดวินัยฐานทุจริตต่อหน้าที่ราชการกลับเข้ารับราชการ

เรียน    (เวียนกระทรวง กรม จังหวัด)


อื่นๆ -           ด้วยรัฐบาลมีนโยบายเร่งด่วนที่จะป้องกันและปราบปรามการทุจริตและประพฤติมิชอบในภาครัฐอย่างจริงจัง แต่ปัจจุบันกลับปรากฏว่าได้มีผู้กระทําผิดฐานทุจริตต่อหน้าที่ราชการและถูกลงโทษทางวินัยอย่างร้ายแรงขอกลับเข้ารับราชการ เพราะได้รับการล้างมลทินตามพระราชบัญญัติล้างมลทินในวโรกาสที่พระบาทสมเด็จพระปรมินทรมหาภูมิพลอดุลยเดชมีพระชนมพรรษา 80 พรรษา พ.ศ. 2550 แล้ว นั้น

          ก.พ. พิจารณาแล้วเห็นว่า เพื่อให้นโยบายดังกล่าวของรัฐบาลมีประสิทธิภาพและเกิดผลสัมฤทธิ์ จึงมีมติให้ส่วนราชการใช้ความระมัดระวังในการพิจารณารับบรรจุบุคคลผู้ซึ่งเคยออกจากราชการเพราะกระทําผิดวินัยฐานทุจริตต่อหน้าที่ราชการแล้วกลับเข้ารับราชการอีก เนื่องจากการได้รับล้างมลทินตามพระราชบัญญัติข้างต้นนั้น ล้างแต่เฉพาะโทษเท่านั้น หาได้ล้างพฤติกรรมการกระทําผิดวินัยด้วยไม่ ดังนั้น แม้ว่าผู้นั้นจะได้รับการล้างมลทินแล้วก็ตาม แต่พฤติกรรมการกระทําผิดวินัยนั้นก็อาจเป็นการบกพร่องในศีลธรรมอันดีจนเป็นที่รังเกียจของสังคม อันเป็นกรณีที่มีลักษณะต้องห้ามของผู้ที่จะบรรจุเป็นข้าราชการพลเรือนตามมาตรา 36 ข.(4) แห่งพระราชบัญญัติระเบียบข้าราชการพลเรือน พ.ศ. 2551 ก็ได้ ทั้งนี้ ก.พ. ได้เคยมีมติทํานองนี้แล้วตามหนังสือสํานักงาน ก.พ. ที่ น.ว. 2/2504 ลงวันที่ 13 กุมภาพันธ์ 2504

          จึงเรียนมาเพื่อถือเป็นหลักปฏิบัติต่อไป ทั้งนี้ ได้แจ้งให้กรมและจังหวัดทราบแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักมาตรฐานวินัย

โทร. 0 2547 1628

โทรสาร 0 2 547 1625
ที่ นร 1008.1/28                                                           

สํานักงาน ก.พ.

ถนนติวานนท์ จังหวัดนนทบุรี 11000

20 กุมภาพันธ์ 2556

 

เรื่อง     การให้ได้รับเงินเดือนกรณีการรับโอนและการบรรจุกลับพนักงานส่วนท้องถิ่นและข้าราชการที่ไม่ใช่ข้าราชการพลเรือนสามัญ

เรียน    (เวียนกระทรวง กรม จังหวัด)

อ้างถึง   1. หนังสือสํานักงาน ก.พ. ที่ นร 1006/ว 36 ลงวันที่ 29 กันยายน 2553

             2. หนังสือสํานักงาน ก.พ. ที่ นร 1006/ว 37 ลงวันที่ 29 กันยายน 2553


อื่นๆ -           ตามหนังสือที่อ้างถึง ก.พ. ได้กําหนดหลักเกณฑ์และวิธีการโอนพนักงานส่วนท้องถิ่นและข้าราชการที่ไม่ใช่ข้าราชการพลเรือนสามัญมาบรรจุเป็นข้าราชการพลเรือนสามัญ และการบรรจุพนักงานส่วนท้องถิ่นและข้าราชการที่ไม่ใช่ข้าราชการพลเรือนสามัญกลับเข้ารับราชการเป็นข้าราชการพลเรือนสามัญ โดยกําหนดกรณีการให้ได้รับเงินเดือนไว้ว่า การโอนและการบรรจุกลับเพื่อแต่งตั้งให้ดํารงตําแหน่งประเภทใด สายงานใด และระดับใด ให้ผู้ขอโอนหรือผู้ขอบรรจุกลับได้รับเงินเดือนในอัตราที่ได้รับอยู่เดิมหรือในอัตราที่ได้รับอยู่เดิมก่อนออกจากราชการ แล้วแต่กรณี โดยต้องไม่สูงกว่าเงินเดือนขั้นสูงของตําแหน่งประเภท สายงาน และระดับที่รับโอนหรือบรรจุกลับ และหากอัตราเงินเดือนที่ได้รับอยู่เดิมนั้นต่ํากว่าขั้นต่ําของระดับตําแหน่งที่จะรับโอนหรือบรรจุกลับ และหากอัตราเงินเดือนที่ได้รับอยู่เดิมนั้นต่ํากว่าขั้นต่ําของระดับตําแหน่งที่จะรับโอนหรือบรรจุกลับ ก็ให้ได้รับเงินเดือนในขั้นต่ําของระดับที่ได้รับแต่งตั้ง เว้นแต่ในกรณีที่อัตราเงินเดือนขั้นต่ําชั่วคราวของระดับนั้นยังคงมีผลใช้บังคับอยู่ ก็ให้ได้รับเงินเดือนเท่าเดิมและไม่ต่ํากว่าขั้นต่ําชั่วคราวของระดับนั้น ความละเอียดแจ้งแล้ว นั้น

          โดยที่ได้มีส่วนราชการหารือว่า ในกรณีผู้ขอโอนหรือผู้ขอบรรจุกลับมีอัตราเงินเดือนที่ได้รับอยู่เดิมก่อนโอนหรืออัตราเงินเดือนที่ได้รับอยู่เดิมก่อนออกจากราชการต่ํากว่าอัตราเงินเดือนสําหรับคุณวุฒิที่ ก.พ. รับรอง เพื่อการบรรจุและแต่งตั้งเป็นข้าราชการพลเรือนสามัญ จะยังคงให้ได้รับเงินเดือนในอัตราที่ได้รับอยู่เดิมหรือไม่ ซึ่ง ก.พ. ได้พิจารณาแล้วมีมติให้คงหลักเกณฑ์และวิธีการให้ได้รับเงินเดือนตามที่กําหนดไว้เดิมในหนังสือที่อ้างถึงดังกล่าวข้างต้น

          จึงเรียนมาเพื่อโปรดทราบ ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายวิสูตร ประสิทธิ์ศิริวงศ์)

รองเลขาธิการ ก.พ.


อื่นๆ - ปฏิบัติราชการแทนเลขาธิการ ก.พ. 

โครงการปรับระบบค่าตอบแทนฯ

โทร. 0 2547 1528 0 2547 1526

โทรสาร 0 2547 1362
ที่ นร 1008.1/307                                                          

สํานักงาน ก.พ.

ถนนติวานนท์ จังหวัดนนทบุรี 11000

19 สิงหาคม 2556

 

เรื่อง     การให้ข้าราชการพลเรือนสามัญได้รับเงินเดือน

เรียน    (เวียนกระทรวง กรม จังหวัด)


อื่นๆ -           ตามที่กฎ ก.พ. ว่าด้วยการให้ข้าราชการพลเรือนสามัญได้รับเงินเดือน พ.ศ. 2551 ได้กําหนดหลักเกณฑ์และวิธีการให้ข้าราชการพลเรือนสามัญได้รับเงินเดือน กรณีได้รับปริญญาเพิ่มขึ้นหรือสูงขึ้นไว้ในข้อ 2 (3) ว่า ผู้ได้รับปริญญาเพิ่มขึ้นหรือสูงขึ้นซึ่ง ก.พ. รับรองว่าปริญญาที่ได้รับเพิ่มขึ้นหรือสูงขึ้นนั้น เป็นคุณสมบัติเฉพาะสําหรับตําแหน่งที่ได้รับแต่งตั้งและกําหนดเงินเดือนที่ควรได้รับในตําแหน่งประเภท สายงาน ระดับ และอัตรานั้นไว้แล้ว ผู้มีอํานาจสั่งบรรจุและแต่งตั้งอาจปรับให้ได้รับเงินเดือนในตําแหน่งประเภท สายงาน ระดับ และอัตราที่ ก.พ. กําหนด โดยผู้ที่ได้รับปริญญาโทเพิ่มขึ้นหรือสูงขึ้นจากปริญญาตรี จะต้องดํารงตําแหน่งที่ได้รับแต่งตั้งโดยใช้วุฒิปริญญาตรีมาแล้วไม่น้อยกว่าหนึ่งปี ผู้ที่ได้รับปริญญาเอกเพิ่มขึ้นหรือสูงขึ้นจากปริญญาโทจะต้องดํารงตําแหน่งที่ได้รับแต่งตั้งโดยใช้วุฒิปริญญาโทมาแล้วไม่น้อยกว่าสองปี หรือผู้ได้รับคุณวุฒิเพิ่มขึ้น และเป็นคุณวุฒิที่ ก.พ. กําหนดให้เป็นคุณวุฒิที่ใช้คัดเลือกเพื่อบรรจุเข้ารับราชการให้ปรับให้ได้รับเงินเดือนเพิ่มขึ้นไม่ก่อนวันที่ได้รับคุณวุฒิเพิ่มขึ้น แล้วแต่กรณี นั้น

          โดยที่ ก.พ. ได้พิจารณาคําขอให้ข้าราชการได้รับการปรับเงินเดือนเพิ่มขึ้นตามคุณวุฒิปริญญาโทเป็นกรณีพิเศษเฉพาะราย กรณีส่วนราชการบรรจุและแต่งตั้งผู้ได้รับทุนรัฐบาลเข้ารับราชการก่อนวันที่ได้รับอนุมัติปริญญาโทตามหลักสูตรที่ได้ไปศึกษา และมีมติอนุมัติให้ส่วนราชการดังกล่าวปรับเงินเดือนผู้ได้รับทุนรัฐบาลซึ่งได้รับการบรรจุและแต่งตั้งเข้ารับราชการโดยใช้คุณวุฒิปริญญาตรี ให้ได้รับเงินเดือนเพิ่มขึ้นตามคุณวุฒิปริญญาโทได้ ไม่ก่อนวันที่ได้รับอนุมัติปริญญาโทตามหลักสูตรดังกล่าว โดยไม่ต้องรอให้มีระยะเวลาดํารงตําแหน่งครบตามที่กําหนดในกฎ ก.พ. ข้างต้น ดังนั้น หากส่วนราชการมีกรณีการบรรจุและแต่งตั้งข้าราชการผู้ได้รับทุนรัฐบาลและให้ได้รับเงินเดือนในทํานองเดียวกันกับกรณีข้างต้น และเห็นควรให้ผู้ได้รับทุนรัฐบาลได้รับการปรับเงินเดือนเพิ่มขึ้นตามคุณวุฒิเป็นกรณีพิเศษ ให้จัดทําคําขอไปยังสํานักงาน ก.พ. เพื่อดําเนินการต่อไป

          จึงเรียนมาเพื่อโปรดทราบ ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายวิสูตร ประสิทธิ์ศิริวงศ์)

รองเลขาธิการ ก.พ.


อื่นๆ - ปฏิบัติราชการแทนเลขาธิการ ก.พ.

โครงการปรับระบบค่าตอบแทนฯ

โทร. 0 2547 1526

โทรสาร 0 2547 1362
ประกาศธนาคารแห่งประเทศไทย

ที่ สรข. 5/2562

เรื่อง การใช้ตราสารหนี้ประเภทไร้ใบตราสารหนี้เป็นหลักประกัน (Scripless Pledging)

                                      


อื่นๆ - 1. เหตุผลในการออกประกาศ

         เพื่อให้การปฏิบัติหน้าที่ของธนาคารแห่งประเทศไทย (ธปท.) ในฐานะนายทะเบียนตราสารหนี้ของรัฐบาล รัฐวิสาหกิจ สถาบันการเงินที่มีกฎหมายเฉพาะจัดตั้งขึ้น หรือหน่วยงานอื่นของรัฐ เป็นไปอย่างมีประสิทธิภาพในการให้บริการธุรกรรมตราสารหนี้ดังกล่าว จึงกําหนดหลักเกณฑ์การใช้ตราสารหนี้ประเภทไร้ใบตราสารหนี้ประเภทไร้ใบตราสารเป็นหลักประกัน เพื่อให้ผู้ขอรับบริการถือปฏิบัติเป็นแนวทางเดียวกัน


อื่นๆ - 2. หลักเกณฑ์ที่อ้างอิง

         อาศัยอํานาจตามความในข้อ 3 (5) แห่งระเบียบธนาคารแห่งประเทศไทย ว่าด้วยการให้บริการธุรกรรมตราสารหนี้


อื่นๆ - 3. ขอบเขตการบังคับใช้  
         ประกาศฉบับนี้ให้ใช้บังคับกับผู้ถือกรรมสิทธิ์ (ผู้ให้หลักประกัน) และ ผู้รับหลักประกันในการใช้ตราสารหนี้ประเภทไร้ใบตราสารเป็นหลักประกัน ตามระเบียบธนาคารแห่งประเทศไทยว่าด้วยการให้บริการธุรกรรมตราสารหนี้


อื่นๆ - 4. เนื้อหา

         ข้อ 1 คํานิยาม ในประกาศนี้

         “ผู้รับฝากตราสารหนี้” หมายความว่า ศูนย์รับฝากหลักทรัพย์ตามกฎหมาย ว่าด้วยหลักทรัพย์และตลาดหลักทรัพย์

         ข้อ 2 การใช้ตราสารหนี้ประเภทไร้ใบตราสารเป็นหลักประกัน หรือการถอนหลักประกันตราสารหนี้ประเภทไร้ใบตราสาร ให้ผู้ให้หลักประกันและผู้รับหลักประกันแจ้งต่อผู้รับฝากตราสารหนี้ตามหลักเกณฑ์ วิธีการ และรูปแบบที่ผู้รับฝากตราสารหนี้กําหนด เพื่อให้ผู้รับฝากตราสารหนี้แจ้งต่อ ธปท. ในฐานะนายทะเบียนต่อไป

         ข้อ 3 ผู้รับหลักประกันสามารถติดต่อผู้รับฝากตราสารหนี้เพื่อขอหลักฐานยืนยันการใช้ตราสารหนี้ประเภทไร้ใบตราสารเป็นหลักประกัน

         ข้อ 4 กรณีมีการบังคับหลักประกันดําเนินการแจ้งผลการบังคับหลักประกันต่อผู้รับฝากตราสารหนี้ตามหลักเกณฑ์ วิธีการ และรูปแบบที่ผู้รับฝากตราสารหนี้กําหนด เพื่อให้ผู้รับฝากตราสารหนี้แจ้งต่อ ธปท. ในฐานะนายทะเบียนต่อไป

         ข้อ 5 ธปท. จะจ่ายดอกเบี้ยของตราสารหนี้แต่ละงวด ในวันกําหนดจ่ายดอกเบี้ยตามประกาศของผู้ออกตราสารหนี้ หรือตามแต่ที่ผู้ให้หลักประกันจะตกลงกับผู้รับหลักประกันโดยถือตามรายชื่อทางทะเบียนที่ผู้รับฝากตราสารหนี้แจ้งแก่ ธปท.

        ข้อ 6 เมื่อครบกําหนดไถ่ถอน ธปท. จะโอนเงินต้นเข้าบัญชีของผู้ให้หลักประกันหรือผู้รับหลักประกัน หรือผู้รับผลประโยชน์ตามรายชื่อทางทะเบียนที่ผู้รับฝากตราสารหนี้แจ้งแก่ ธปท.


อื่นๆ - 5. วันเริ่มต้นบังคับใช้

        ประกาศนี้ให้ใช้บังคับตั้งแต่วันที่ 1 สิงหาคม 2562 เป็นต้นไป


ผู้มีอํานาจลงนาม - ประกาศ ณ วันที่ 31 กรกฎาคม 2562

 

(นายวิรไท  สันติประภพ)

ผู้ว่าการ

ธนาคารแห่งประเทศไทย
1.  เหตุผลในการออกประกาศ

          เพื่อกําหนดแผนการออกพันธบัตรธนาคารแห่งประเทศไทย ประจําเดือนกุมภาพันธ์ พ.ศ. 2563


อื่นๆ - 2. อํานาจตามกฎหมาย

          เพื่ออนุวัตตามข้อ 2 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทย


อื่นๆ - 3. เนื้อหา

          ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย ประจําเดือนกุมภาพันธ์ พ.ศ. 2562 ดังนี้



|  |  |  |  |  |  |  |  |
| --- | --- | --- | --- | --- | --- | --- | --- |
| รุ่นที่ | อัตราดอกเบี้ยหน้าตั๋ว(ร้อยละต่อปี) | วงเงิน(ล้านบาท) | ประมูลวันที่ | วันที่ชําระเงิน | วันครบกําหนด | ประเภทอายุ | อายุคงเหลือ |
| 6/91/62 | - | 45,000 | 5 ก.พ. 62 | 7 ก.พ. 62 | 9 พ.ค. 62 | 91 วัน | 91 วัน |
| 6/182/62 | - | 40,000 | 5 ก.พ. 62 | 7 ก.พ. 62 | 8 ส.ค.62 | 182 วัน | 182 วัน |
| 7/91/62 | - | 40,000 | 12 ก.พ. 62 | 14 ก.พ. 62 | 16 พ.ค. 62 | 91 วัน | 91 วัน |
| 7/182/62 | - | 40,000 | 12 ก.พ. 62 | 14 ก.พ. 62 | 15 ส.ค. 62 | 182 วัน | 182 วัน |
| 1/2ปี/2562 | จะกําหนดและประกาศในวันที่ 12 กุมภาพันธ์ 2562 | 35,000 | 14 ก.พ. 62 | 18 ก.พ. 62 | 18 ก.พ. 64 | 2 ปี | 2 ปี |
| 8/91/62 | - | 45,000 | 18 ก.พ. 62 | 21 ก.พ. 62 | 23 พ.ค. 62 | 91 วัน | 91 วัน |
| 8/182/62 | - | 45,000 | 18 ก.พ. 62 | 21 ก.พ. 62 | 22 ส.ค. 62 | 182 วัน | 182 วัน |
| 1/FRB3ปี/2562 | 3M BIBOR-0.1 | 15,000 | 22 ก.พ. 62 | 26 ก.พ. 62 | 26 ก.พ. 62 | 3 ปี | 3 ปี |
| 9/91/62 | - | 45,000 | 26 ก.พ. 62 | 28 ก.พ. 62 | 30 พ.ค. 62 | 91 วัน | 91 วัน |
| 9/182/62 | - | 45,000 | 26 ก.พ. 62 | 28 ก.พ. 62 | 29 ส.ค. 62 | 182 วัน | 182 วัน |
| 4/365/61 | - | 40,000 | 26 ก.พ. 62 | 28 ก.พ. 62 | 6 ธ.ค. 62 | 365 วัน | 281 วัน |

 

โดยพันธบัตรธนาคารแห่งประเทศไทย รุ่นที่ 1/2ปี/2562 มีรายละเอียด ดังนี้



|  |  |
| --- | --- |
| อัตราดอกเบี้ยหน้าตั๋ว (Coupon Rate) | ธนาคารแห่งประเทศไทยจะกําหนดและประกาศในวันอังคารที่ 12 กุมภาพันธ์ 2562 |
| การจ่ายดอกเบี้ย | แบ่งเป็นปีละ 2 งวด งวดละเท่า ๆ กัน |
| วันจ่ายดอกเบี้ย | วันที่ 18 กุมภาพันธ์ และ 18 สิงหาคม ของทุกปี |
| วันจ่ายดอกเบี้ยงวดแรก | วันที่ 18 สิงหาคม 2562 |
| วันครบกําหนดไถ่ถอน | วันที่ 18 กุมภาพันธ์ 2564 เป็นการไถ่ถอนครั้งเดียวเต็มตามจํานวนที่ออกและไม่มีการไถ่ถอนก่อนกําหนด |

 

พันธบัตรธนาคารแห่งประเทศไทย รุ่นที่ 1/FRB3ปี/2562 มีรายละเอียด ดังนี้



|  |  |
| --- | --- |
| อัตราดอกเบี้ยงวดเริ่มต้นวันที่ 26 กุมภาพันธ์ 2562 | ธนาคารแห่งประเทศไทยจะกําหนดและประกาศในวันพุธที่ 20กุมภาพันธ์ 2562 |
| การจ่ายดอกเบี้ย | แบ่งเป็นปีละ 2 งวด งวดละเท่า ๆ กัน |
| วันจ่ายดอกเบี้ย | วันที่ 26 กุมภาพันธ์, 26 พฤษภาคม, 26 สิงหาคม และ            26 พฤศจิกายน ของทุกปี |
| วันจ่ายดอกเบี้ยงวดแรก | วันที่ 26 พฤษภาคม 2562 |
| วันกําหนดอัตราดอกเบี้ยงวดต่อ ๆ ไป  | 2 วันทําการก่อนเริ่มงวดการจ่ายดอกเบี้ย |
| วันครบกําหนดไถ่ถอน | วันที่ 26 กุมภาพันธ์ 2565 เป็นการไถ่ถอนครั้งเดียวเต็มตามจํานวนที่ออกและไม่มีการไถ่ถอนก่อนกําหนด |


อื่นๆ - 4. วันเริ่มต้นบังคับใช้

          ตั้งแต่วันที่ 1 กุมภาพันธ์ 2562 


ผู้มีอํานาจลงนาม - ประกาศ ณ วันที่ 29 มกราคม 2562

 

(นางสาววชิรา  อารมย์ดี)

ผู้ช่วยผู้ว่าการ สายตลาดการเงิน

ผู้ว่าการแทน

ธนาคารแห่งประเทศไทย
ประกาศธนาคารแห่งประเทศไทย

ที่ สกส. 8/2562

เรื่อง การกําหนดแบบรายงานการตรวจสอบสถาบันการเงินเฉพาะกิจ

                                      


อื่นๆ - 1. เหตุผลในการออกประกาศ

          เพื่อปฏิบัติให้เป็นไปตามมาตรา 120/3 แห่งพระราชบัญญัติธุรกิจสถาบันการเงิน พ.ศ. 2551 และที่แก้ไขเพิ่มเติม ธนาคารแห่งประเทศไทยจึงกําหนดแบบรายงานการตรวจสอบทั้งแบบการตรวจสอบเป็นการทั่วไปและเป็นการเฉพาะ สําหรับรายงานต่อธนาคารแห่งประเทศไทย


อื่นๆ - 2. อํานาจตามกฎหมาย

          อาศัยอํานาจตามความในมาตรา 120/3 แห่งพระราชบัญญัติธุรกิจสถาบันการเงิน พ.ศ. 2551 และที่แก้ไขเพิ่มเติม ธนาคารแห่งประเทศไทยออกหลักเกณฑ์กําหนดแบบรายงานการตรวจสอบสถาบันการเงินเฉพาะกิจตามความในประกาศนี้


อื่นๆ - 3. ขอบเขตการบังคับใช้

          ประกาศนี้ให้ใช้บังคับกับพนักงานธนาคารแห่งประเทศไทยที่ได้รับการแต่งตั้งเป็นผู้ตรวจสอบสถาบันการเงินเฉพาะกิจตามความในประกาศนี้


อื่นๆ - 4. เนื้อหา

          ข้อ 1 คําจํากัดความ

                       ในประกาศนี้

                       “การตรวจสอบเป็นการทั่วไป” หมายความว่า การตรวจสอบกิจการ สินทรัพย์ และหนี้สินของสถาบันการเงินเฉพาะกิจ บริษัทลูก และบริษัทที่อยู่ในกลุ่มธุรกิจทางการเงินของสถาบันการเงินเฉพาะกิจนั้น

                       “การตรวจสอบเป็นการเฉพาะ” หมายความว่า การตรวจสอบที่มีวัตถุประสงค์หรือเป้าหมายเพื่อตรวจสอบกิจการ สินทรัพย์ และหนี้สินของสถาบันการเงินเฉพาะกิจ บริษัทลูก และบริษัทที่อยู่ในกลุ่มธุรกิจทางการเงินของสถาบันการเงินเฉพาะกิจนั้น ด้านใดด้านหนึ่งเป็นการเฉพาะเจาะจง

                       “ผู้ตรวจการ” หมายความถึง ผู้ตรวจการสถาบันการเงินเฉพาะกิจตามมาตรา 120/3 แห่งพระราชบัญญัติธุรกิจสถาบันการเงิน พ.ศ. 2551 และที่แก้ไขเพิ่มเติม

          ข้อ 2 ให้ผู้ตรวจการรายงานการตรวจสอบเป็นการทั่วไป หรือการตรวจสอบเป็นการเฉพาะ โดยมีหัวข้อครอบคลุมเนื้อหา ดังต่อไปนี้

                       (1) ประเด็นสําคัญที่ต้องการให้แก้ไข

                       (2) ประเด็นอื่นที่ควรแก้ไข

                       (3) การปฏิบัติไม่ชอบด้วยกฎหมาย / การปฏิบัติที่อาจเข้าข่ายไม่ชอบด้วยกฎหมาย

                       (4) ผลการตรวจสอบและประเมินความเสี่ยง

                       (5) ผลการตรวจสอบด้านเทคโนโลยีสารสนเทศ

                       (6) เรื่องอื่น ๆ

                       (7) ภาคผนวก

          ข้อ 3 ให้ผู้ตรวจการรายงานการตรวจสอบต่อธนาคารแห่งประเทศไทยตามแบบที่แนบท้ายประกาศนี้


อื่นๆ - 5. วันเริ่มต้นบังคับใช้

          ประกาศนี้ให้ใช้บังคับตั้งแต่วัดถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 20 กุมภาพันธ์ 2562

 

(นายวิรไท  สันติประภพ)

ผู้ว่าการ

ธนาคารแห่งประเทศไทย